**CIVILINĖ (PASLAUGŲ) SUTARTIS**

2023 m. gruodžio 22 d. Nr. S-19

Palanga

Biudžetinė įstaigaPalangos miesto savivaldybės visuomenės sveikatos biuras, įmonės kodas 304449312, toliau tekste vadinama – **Užsakovu**,ir **Lukas Macikas,** toliau tekste vadinamas – **Paslaugos teikėju**, vadovaujantis Lietuvos Respublikos civiliniu kodeksu (toliau – CK), kitais Lietuvos Respublikos įstatymais ir poįstatyminiais aktais, sudarė ir pasirašė šią paslaugų teikimo sutartį (toliau – **Sutartis**). Užsakovas ir Paslaugos teikėjas kartu toliau vadinami – **Šalimis**, o kiekvienas atskirai – **Šalis**.

**I. SUTARTIES OBJEKTAS**

1.Šia Sutartimi Paslaugos teikėjas įsipareigoja suteikti vienkartinę įstaigos kompiuterių priežiūros, susijusios su finansinės programos prieigos suteikimo (vadovui ir vyr. finansininkui susieti matomumo galimybes), algalapių siuntimo paslaugos konfigūravimas, elektroninio pašto sutvarkymas ir susiejimas su darbo užmokesčio programa, įstaigos kompiuterių atnaujinimas (padidinant atmintį, programas pagal galimybes), esamų buhalterinių ir kitų reikiamų programų perkėlimas, toliau – **Paslauga**.

2. Užsakovas įsipareigoja priimti Paslaugą ir sumokėti už ją Sutartyje nustatyta tvarka ir sąlygomis.

**II. SUTARTIES ŠALIŲ ĮSIPAREIGOJIMAI**

3. **Paslaugos teikėjas įsipareigoja:**

3.1. teikti Paslaugą atsakingai ir efektyviai, pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius bei žinias.

3.2. Nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugos teikėjui tinkamai ir laiku suteikti paslaugas.

3.3. Atsakyti už teikiamos Paslaugos kokybę.

3.4. Vykdyti kitus Paslaugos teikėjo įsipareigojimus pagal Sutartį.

4. **Užsakovas įsipareigoja:**

4.1. suteikti Paslaugos teikėjui galimybę patekti į darbo patalpas, reikiamą informaciją bei sudaryti reikiamas sąlygas, kurios yra būtinos Paslaugai teikti.

4.2.Tinkamai ir laiku sumokėti už suteiktas paslaugas.

4.3. Vykdyti kitus Užsakovo įsipareigojimus pagal Sutartį.

**III. PASLAUGOS KAINA IR ATSISKAITYMO TVARKA**

5. Už tinkamai ir laiku suteiktą Paslaugą Užsakovas įsipareigoja sumokėti Paslaugų teikėjui:

5.1. už 1. punkte nurodytos Paslaugos atlikimą fiksuotą kainą **737,43** **Eur** (septyni šimtai trisdešimt septyni eurai, 43 centai). Iš šios sumos Užsakovas išskaičiuoja ir sumoka 15 procentų gyventojų pajamų mokestį;

5.2. Į Sutarties kainą yra įskaitoma Paslaugos kaina, visi mokesčiai ir rinkliavos, kurios galioja Sutarties sudarymo dieną ir kitos išlaidos, susijusios su Sutarties vykdymu.

6. Sutarties atlygis išmokamas ne vėliau kaip per 15 (penkiolika) kalendorinių dienų nuo Paslaugos priėmimo – perdavimo akto (Sutarties 1 priedas) abiejų Šalių pasirašymo dienos.

7. Užsakovas sumoka numatytus mokėjimus už suteiktą Paslaugą, išskyrus Užsakovo mokamus mokesčius už Paslaugos teikėją, mokėjimo pavedimu, pervesdamas pinigus į Sutartyje nurodytą sąskaitą.

**IV. ATSAKOMYBĖ UŽ SUTARTIES SĄLYGŲ NEVYKDYMĄ**

8. Šalys įsipareigoja susilaikyti nuo veiksmų, kurie pažeistų kitos Šalies teises ar padarytų jai nuostolių. Kiekviena Šalis privalo atlyginti kitai Šaliai visus tiesioginius nuostolius, kuriuos patirs kita Šalis dėl kaltosios Šalies šioje Sutartyje numatytų įsipareigojimų nevykdymo ar netinkamo vykdymo.

9. Neįvykdžius sutarties įsipareigojimų, atlygis nemokamas.

10. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles.

**V. SUTARTIES GALIOJIMO TERMINAS IR NUTRAUKIMAS**

11. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo.

12. Sutarties nutraukimo tvarka:

12.1 Užsakovas turi teisę vienašališkai nutraukti sutartį, apie tai raštu pranešęs prieš 10 (dešimt) kalendorinių dienų, jei Paslaugos teikėjas neatlieka sutartyje numatytų įsipareigojimų ir tai yra esminis sutarties pažeidimas;

12.2. Teikėjas turi teisę vienašališkai nutraukti sutartį, apie tai pranešęs prieš 30 (trisdešimt) kalendorinių dienų, jei Užsakovas savo veiksmais (neveikimu) sudaro sąlygas, kurios prilyginamos esminiam sutarties pažeidimui;

13. Sutarties nutraukimas neatleidžia Šalių nuo tinkamo sutartinių įsipareigojimų, atsiradusių iki jos nutraukimo, įvykdymo.

**VI. KITOS SUTARTIES SĄLYGOS**

14.Šalys įsipareigoja atlikti visus nuo kiekvienos iš jų priklausančius veiksmus, įskaitant reikiamų dokumentų pateikimą/pasirašymą/gavimą, maksimaliai ir sąžiningai bendradarbiauti bei dėti visas pastangas, kad kiekviena Šalis galėtų laisvai ir tinkamai įgyvendinti teises ir pareigas kylančias iš Sutarties.

15.Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

16. Visi tarp Šalių iškylantys ginčai ar pretenzijos dėl Sutarties pirmiausia sprendžiami geranoriškai, derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos ir galutinai išsprendžiamos Lietuvos Respublikos teismuose. Visiems ginčams, kylantiems iš Sutarties, taikomi Lietuvos Respublikos įstatymai.

17.Sutartis sudaryta 2 (dviem) vienodą teisinę galią turinčiais egzemplioriais – po vieną kiekvienai Šaliai.

18. Paslaugų perdavimo-priėmimo aktas yra neatsiejama šios Sutarties dalis.

**VII. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Palangos miesto savivaldybės visuomenės sveikatos biuras**  Įm. k. 304449312  Adresas Gintaro g. 33A, Palanga  Tel.: 8 663 61 420  Direktorė  Milda Gedvilienė  \_\_\_\_\_\_\_\_\_\_\_\_\_\_\_  (parašas) | **Lukas Macikas**  \_\_\_\_\_\_\_\_\_\_\_\_  (parašas) |